
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1081 

16 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Κανονισμού Λειτουργίας του Βιοτεχνικού 

Πάρκου Ανώπολης Ηρακλείου. 1 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.». 2 

Τροποποίηση συστατικής πράξης της Δημοτικής Επι¬ 
χείρησης Πολιτιστικής & Οικιστικής Ανάπτυξης Θή¬ 
βας (ΔΕΠΟΑΘ) Ν. Βοιωτίας. 3 


ΑΠΟΦΑΣΕΙ Σ 

Αριθ. Α/7.3/9997/768 (1) 

Έγκριση Κανονισμού Λειτουργίας του Βιοτεχνικού Πάρ¬ 
κου Ανώπολης Ηρακλείου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη 

1. Τις διατάξεις του νόμου 2545/1997 "Βιομηχανικές και 
Επιχειρηματικές Περιοχές και άλλες διατάξεις" (ΦΕΚ 
254/Α/1997) και ειδικότερα το άρθρο 12 αυτού. 

2. Τις διατάξεις του νόμου 1558/85 "Κυβέρνηση και Κυ¬ 
βερνητικά όργανα" (ΦΕΚ 137/Α/1985) όπως τροποποιή¬ 
θηκε και συμπληρώθηκε από το Ν. 2081/1992 (ΦΕΚ 
89/Α/1992) και το Ν. 2469/1997 (ΦΕΚ 38/Α/1997). 

3. Το Π.Δ. 27/29.1.1996 "Συγχώνευση των Υπουργείων 
Τουρισμού, Βιομηχανίας. Ενέργειας και Τεχνολογίας και 
Εμπορίου, στο Υπουργείο Ανάπτυξης" (ΦΕΚ 19/Α/1996). 

4. Το Π.Δ. 456/25.9.1985 "Μεταφορά Αρμοδιοτήτων, 
Υπηρεσιών και Προσωπικού στα Υπουργεία κ.λ.π." ( ΦΕΚ 
163/Α/1985) και ειδικότερα το άρθρο 1 εδαφ.(α) και το 
άρθρο 2 παρ. 1 αυτού. 

5. Το Π.Δ. 229/10.7.1986 "Σύσταση και Οργάνωση της 
Γενικής Γραμματείας Βιομηχανίας" (ΦΕΚ 96/Α/1986) 
όπως τροποποιήθηκε με τις διατάξεις του Π.Δ 396/1989 
"Οργάνωση της Γενικής Γραμματείας Βιομηχανίας" (ΦΕΚ 
172/Α/1989) και του ΠΔ 189/1995 (ΦΕΚ 99/Α/1995) "Συ¬ 
μπλήρωση καιτροποποίησηδιατάξεωντου ΠΔ 396/1989". 

6. Την υπ’ αριθμ. 14719/803/6.8.2003 κοινή υπουργική 
απόφαση (ΦΕΚ1239/Β/2003) που αναφέρεται στον "Κα¬ 
θορισμό του Φορέα, της θέσης, της έκτασης και των 


ορίων του Βιοτεχνικού Πάρκου Ανώπολης του Ν. Ηρα¬ 
κλείου, έγκρισης του Φορέα ΒΕΠΕ και της Μελέτης Περι¬ 
βαλλοντικών Επιπτώσεων. 

7. Την υπ’ αριθμ. 40/11.6.2004 αίτηση του Φορέα Ίδρυ¬ 
σης του Βιοτεχνικού Πάρκου Ανώπολης, για την έγκριση 
του κανονισμού λειτουργίας αυτού. 

8. Το 21.6.2004 ενημερωτικό - εισηγητικό έγγραφο της 
υπηρεσίας μας. 

9. Το Π.Δ. 121 ΦΕΚ 84/10.3.2004 "Διορισμός Υπουργών 
και Υφυπουργών" 

10. Τις διατάξεις του άρθρου 29 Ατού Ν. 1558/1985 όπως 
αυτό προστέθηκε με το άρθρο 27 του Ν. 2081/1992 και το 
γεγονός ότι από τις κανονιστικές διατάξεις αυτού του Δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού και ειδικότερα του οικείου ΟΤΑ 
(ΦΕΚ 154/Α/1992), αποφασίζουμε: 

Άρθρο 1 

Εγκρίνεται ο Κανονισμός Λειτουργίας που καταρτίσθη¬ 
κε υποβλήθηκε από τον Φορέα Ίδρυσης του Βιοτεχνικού 
Πάρκου Ανώπολης Ηρακλείου και έχει ως ακολούθως: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΒΙΟΤΕΧΝΙΚΟΥ ΠΑΡΚΟΥ 
ΛΑΪΚΗΣ ΤΕΧΝΗΣ ΑΝΩΠΟΛΗΣ ΗΡΑΚΛΕΙΟΥ 

ΠΡΟΟΙΜΙΟ 

Φορέας ίδρυσης του Βιοτεχνικού Πάρκου Λαϊκής Τέ¬ 
χνης Ανώπολης Ηρακλείου είναι σύμφωνα με το Ν. 
2545/1997 (ΦΕΚ 254 Α') για τις "Βιομηχανικές και Επιχει¬ 
ρηματικές Περιοχές" η Ανώνυμη Εταιρία με την Επωνυμία 
"ΒΙΟΤΕΧΝΙΚΟ ΠΑΡΚΟ ΛΑΪΚΗΣ ΤΕΧΝΗΣΑΝΩΠΟΛΗΣ ΗΡΑ¬ 
ΚΛΕΙΟΥ ΑΝΩΝΥΜΟΣ ΕΜΠΟΡΙΚΗ ΚΑΙ ΒΙΟΤΕΧΝΙΚΗ ΕΤΑΙ¬ 
ΡΙΑ" με διακριτικό τίτλο "ΒΙΟΠΑΝ Α.Ε." 

ΚΕΦΑΛΑΙΟ I 

Προϋποθέσεις, όροι και διαδικασία εγκατάστασης επι¬ 
χειρήσεων στο Βιοτεχνικό Πάρκο Λαϊκής Τέχνης Ανώπο¬ 
λης Ηρακλείου. 

Άρθρο Ιο 

1. Στο ΒΙΟΠΑ Ανώπολης Ηρακλείου εγκαθίστανται ή με- 
τεγκαθίστανται κάθε φύσεως επιχειρήσεις, που ασκούν 
βιομηχανική ή βιοτεχνική δραστηριότητα κατά την έννοια 
του Ν.2545/1997 (ΦΕΚ 254 Α'). 

Η εγκατάσταση, μετεγκατάσταση και λειτουργία των 
επιχειρήσεων ενεργείται σύμφωνα με τα οριζόμενα στις 

διατάξεις του Ν.2516/1997, υπό την προϋπόθεση ότι το 
αντικείμενό τους δεν προκαλεί κινδύνους εκρήξεως, πυρ¬ 
καγιάς, διαφυγής ασφυκτικών ή τοξικών αερίων, διαρ¬ 
ροής διαβρωτικών, τοξικών ή καυστικών υγρών και εν γέ- 
νει ουσιών, οι οποίες στις αναμενόμενες από τη συνήθη 
λειτουργία της επιχειρήσεως συγκεντρώσεις μπορούν να 
προκαλέσουν βλάβη σε ανθρώπους ή πράγματα. Κατά 
την υπαγωγή των επιχειρήσεων αυτών στις διατάξεις του 
αναπτυξιακού νόμου 1892/1990 όπως αυτός έχει τροπο¬ 
ποιηθεί με τον Ν.2601/1998 έχει εφαρμογή το άρθρο 58 
παρ.43 του Ν.2324/1995. 

2. Στο Βιοτεχνικό Πάρκο πέραν των κυρίως βιομηχανι¬ 
κών, βιοτεχνικών και λοιπών εγκαταστάσεων με τα χαρα¬ 
κτηριστικά που αναφέρονται στην παράγραφο 1 του πα¬ 
ρόντος άρθρου, επιτρέπεται να περιλαμβάνονται και οι 
αναφερόμενες στην παρ. 1 του άρθρου 2 του Ν.2545/ 
1997 χρήσεις, δραστηριότητες .υπηρεσίες και εγκατα¬ 
στάσεις. 

3. Εκτός απάτη λειτουργία του Εκθετηρίου απαγορεύ¬ 
εται η ίδρυση και λειτουργία μέσα στο Βιοτεχνικό Πάρκο 
πρατηρίων λιανικής πωλήσεως των προϊόντων που παρά¬ 
γουν οι εγκατεστημένες επιχειρήσεις χωρίςτην άδεια της 
Γ.Σ του Φορέα Διοίκησης & Διαχείρισης του Βιοτεχνικού 
Πάρκου. 

Άρθρο 2ο 

1. Προκειμένου μια επιχείρηση να εγκατασταθεί ή μετε- 
γκατασταθεί στο Βιοτεχνικό Πάρκο ,πρέπει να υποβάλει 
αίτηση προς το φορέα Διοίκησης και Διαχείρισης του Βιο¬ 
τεχνικού Πάρκου. 

2. Για την αποδοχή ή μη της παραπάνω αιτήσεως, ο φο¬ 
ρέας Διοίκησης και Διαχείρισης του Βιοτεχνικού Πάρκου 
αποφαίνεται αιτιολογημένα εντός μηνάς από την ημερο¬ 
μηνία υποβολής της αιτήσεως και των λοιπών απαιτούμε- 
νων εγγράφων. Στην αίτησή του ο ενδιαφερόμενος θα 
πρέπει να αναφέρει: 

• το είδος της δραστηριότητας με τον κωδικό ΕΣΥΕ 

• το συνολικό ύψος της επένδυσης αναλυτικά και ανά 
κατηγορία δαπάνης (περιβάλλον χώρος, κτιριακά, ειδικές 
εγκαταστάσεις, μηχανολογικός εξοπλισμός, λοιπός εξο¬ 
πλισμός) 

• το είδος και τον κατ’ εκτίμηση όγκο των στερεών 
απορριμάτωντου 

• το είδος και το φορτίο ΒΟϋ των υγρών αποβλήτων 
του, που θα αποχετεύονται στο κεντρικό δίκτυο αποχέ¬ 
τευσης και που θα πρέπει να είναι συμβατά με τις προδια¬ 
γραφές του κεντρικού βιολογικού καθαρισμού. 

• Το είδος και τον κατ’εκτίμηση όγκο των αερίων απο¬ 
βλήτων του. 

Για την αποδοχή της αιτήσεως είναι πιθανή η επιβολή 
προσθέτων ειδικών όρων, εγγυητικών επιστολών ή και 
χρηματικού ποσού πέραν του τιμήματος του γηπέδου, 
από τον Φορέα Διοίκησης & Διαχείρισης του ΒΙΟ.ΠΑ. 
Ανώπολης προκειμένου να τηρηθούν οι όροι αποδοχής 
της αιτήσεως. Η διάρκεια των εγγυήσεων καθορίζεται κα¬ 
τά περίπτωση. 

3. Για την οικοδόμηση των κτιρίων, την εγκατάσταση και 
τη λειτουργία της επιχειρήσεως μέσα στο Βιοτεχνικό 
Πάρκο απαιτείται η έκδοση των απαιτούμενων βάσει της 
ισχύουσας νομοθεσίας αντιστοίχων αδειών 

Άρθρο 3ο 

1. Η εγκατάσταση ή μετεγκατάσταση επιχειρήσεων στο 


Βιοτεχνικό Πάρκο γίνεται είτε με τη μεταβίβαση από τον 
ιδιοκτήτη στον εγκαθιστάμενο της κυριότητας οικοπέδων 
και οικοδομημάτων που βρίσκονται στο Βιοτεχνικό Πάρ¬ 
κο, είτε με τη σύσταση επ’ αυτών άλλου εμπράγματου δι¬ 
καιώματος, είτε με την εκμίσθωση αυτών ή με άλλη ενοχι¬ 
κή σχέση. Οι σχετικές συμβάσεις, εμπράγματες ή ενοχι¬ 
κές, καταρτίζονται πάντοτε και επί ποινή ακυρότητας με 
συμβολαιογραφικό έγγραφο, γνωστοποιούνται δε χωρίς 
καθυστέρηση προς το Φορέα Διοίκησης & Διαχείρισης 
του Βιοτεχνικού Πάρκου. Ειδικά οι ενοχικές συμβάσεις 
παραχωρήσεως της χρήσεως ακινήτων στο Βιοτεχνικό 
Πάρκο δεν επιφέρουν τα αποτελέσματά τους πριν κατα¬ 
τεθούν στο Φορέα Διοίκησης & Διαχείρισης του Βιοτεχνι¬ 
κού Πάρκου. 

2. Η εγκατάσταση ή μετεγκατάσταση επιχειρήσεων στο 
Βιοτεχνικό Πάρκο γίνεται με τους όρους που συμφωνού- 
νται σε κάθε περίπτωση μεταξύ αφενός του Φορέα Διοί¬ 
κησης & Διαχείρισης του Βιοτεχνικού Πάρκου και αφετέ¬ 
ρου της εγκαθιστάμενης επιχειρήσεως στα πλαίσια των 
νόμων και του παρόντος Κανονισμού. Στις σχετικές συμ¬ 
βάσεις πρέπει υποχρεωτικά να περιέχεται ρητή και ανεπι¬ 
φύλακτη δήλωση της εγκαθισταμένης επιχειρήσεως ότι 
αποδέχεται την εφαρμογή των διατάξεων του Ν. 2545/ 
1997 και την υπαγωγή της στις διατάξεις αυτές, στις κατ’ 
εξουσιοδότηση αυτών εκδιδόμενες πράξεις ,στις διατά¬ 
ξεις του παρόντος Κανονισμού Λειτουργίας του Βιοτεχνι¬ 
κού Πάρκου,καθώς και στο Καταστατικό και τις αποφά¬ 
σεις των αρμοδίων οργάνων του Φορέα Διοίκησης & Δια¬ 
χείρισης του Βιοτεχνικού Πάρκου.Η δήλωση αυτή ισχύει 
και για τους καθολικούς και ειδικούς εν γένει διαδόχους 
των αρχικών ιδιοκτητών ή μισθωτών. 

3. Απαγορεύεται η χωρίς την σύμφωνη γνώμη του Φο¬ 
ρέα Διοίκησης & Διαχείρισης του Βιοτεχνικού Πάρκου με¬ 
ταβολή του παραγωγικού σκοπού των επιχειρήσεων που 
εγκαθίστανται στο Βιοτεχνικό Πάρκο. Η απαγόρευση αυ¬ 
τή ισχύει και γιατους καθολικούς και ειδικούς εν γένει δια¬ 
δόχους των αρχικών ιδιοκτητών ή μισθωτών. Η χωρίς την 
ανωτέρω άδεια και η παρά την απαγόρευση μεταβολή του 
παραγωγικού σκοπού μιας επιχείρησης είναι άκυρη και 
δεν παράγει κανένα έννομο αποτέλεσμα απέναντι στο Φο¬ 
ρέα Διοίκησης και Διαχείρισης του Βιοτεχνικού Πάρκου. 

4. Η μεταβολή του παραγωγικού σκοπού μιας εγκατε¬ 
στημένης επιχείρησης γίνεται με την σύμφωνη γνώμη του 
Φορέα Διοίκησης & Διαχείρισης του Βιοτεχνικού Πάρκου, 
κατόπιν αιτήσεως της ενδιαφερόμενης επιχειρήσεως. 

5. Οι διατάξεις των παραγράφων 1,2,3 και 4 του παρό¬ 
ντος άρθρου εφαρμόζονται και στην περίπτωση που η 
εγκαθιστάμενη επιχείρηση συμβάλλεται για την κτήση 
της κυριότητας του οικοπέδου του Βιοτεχνικού Πάρκου ή 
τη σύσταση οποιουδήποτε άλλου δικαιώματος επ’ αυτού 
με τον ιδιοκτήτη του οικοπέδου αυτού. 

6. Ο αγοραστής ή ενοικιαστής οικοπέδου στο ΒΙΟ.ΠΑ. 
Ανώπολης οφείλει, εντός χρονικού διαστήματος 3 (τριών) 
ετών από την ημερομηνία αγοράς ή ενοικίασης αυτού, να 
ολοκληρώσει την επένδυση για την οποία έγινε η αγορά ή 
η ενοικίαση του οικοπέδου. Σε περίπτωση που η επένδυ¬ 
ση δεν πραγματοποιηθεί μέσα στο προαναφερόμενο 
χρονικό διάστημα, ο επενδυτής δύναται να ζητήσει παρά¬ 
ταση για την υλοποίηση της επένδυσης του από την ΒΙΟ- 
ΠΑ.ΑΝ ΑΕ ή τον φορέα διαχείρησης του ΒΙΟ.ΠΑ. Ανώπο¬ 
λης, έως ένα (1) επί πλέον έτος. 

7. Αν και στο χρονικό αυτό διάστημα δεν ολοκληρώσει 
την επένδυση τότε: 

• εφόσον εντός του οικοπέδου δεν έχουν γίνει πάγιες 
οικοδομικές εργασίες αυτομάτως το οικόπεδο επανέρχε¬ 
ται στην ιδιοκτησία της ΒΙΟΠΑ. ΑΝ ΑΕ και στον επενδυτή 
καταβάλεται το 60% του καταβληθέντος από αυτόν έως 
εκείνη την χρονική στιγμή τιμήματος, ή λύεται άμεσα η 
ενοικίαση. 

• εφόσον εντός του οικοπέδου έχουν γίνει πάγιες οικο¬ 
δομικές εργασίες, αυτές εκτιμούνται από τον Φορέα Διοί¬ 
κησης & Διαχείρισης του ΒΙΟ.ΠΑ. Ανώπολης, ή την ΒΙΟ- 
ΠΑ.ΑΝ. ΑΕ, λαμβάνοντας υπόψη και τις αναφερόμενες 
αντίστοιχες δαπάνες στην αίτηση του ενδιαφερομένου. 
Στην συνέχεια οικόπεδο και πάγια εντός αυτού εκτίθενται 
σε ανοικτή πλειοδοτική δημοπρασία, που διενεργείται 
από τον Φορέα Διοίκησης & Διαχείρισης του ΒΙΟ.ΠΑ. 
Ανώπολης, με την άνευ όρων συνηγορίατου επενδυτή και 
με τιμή εκκίνησης την αξία αγοράς του οικοπέδου πλέον 
το 50% της αξίας των παγίων (ή μόνο το 50% της αξίαςτων 
παγίων εφ’όσον υπάρχει ενοικίαση του οικοπέδου), όπως 
αυτά εκτιμήθηκαν από τον Φορέα Διοίκησης & Διαχείρι¬ 
σης του ΒΙΟ.ΠΑ. Ανώπολης. Από το αντίτιμο της δημο¬ 
πρασίας ο Φορέας Διοίκησης & Διαχείρισης του ΒΙΟ.ΠΑ. 
Ανώπολης αποδίδει στον πρώην ιδιοκτήτη το 60% της 
αξίας του οικοπέδου, όπως αυτή έχει διαμορφωθεί έως 
εκείνη την χρονική στιγμή (εάν υπάρχει διακανονισμός 
στην καταβολή της συνολικής αξίας του οικοπέδου), και 
το 50% της αξίας των παγίων όπως προεκτιμήθηκαν και 
συμφωνήθηκε και από τον επενδυτή, και παρακρατεί το 
επί πλέον ποσόν. Στην περίπτωση ενοικίασης του γηπέ¬ 
δου αποδίδεται μόνο η προαναφερόμενη αξία των πα¬ 
γίων. Η δημοπρασία επαναλαμβάνεται έως την επίτευξη 
αποτελέσματος. Τα έξοδα των δημοπρασιών (δημοσιεύ¬ 
σεις κλπ) βαρύνουν τον επενδυτή και παρακρατούνται 
από το αντίτιμο σε βάρος του. 

8. Σε κάθε περίπτωση απαγορεύεται ρητά η επενοικία- 
ση σε τρίτους του οικοπέδου, χωρίς την σύμφωνη γνώμη 
του Φορέα Διοίκησης & Διαχείρισης του ΒΙΟ.ΠΑ.Ανώπο- 
λης ή η ΒΙΟ.ΠΑ.ΑΝ. ΑΕ. 

9. Μεταπώληση του γηπέδου γίνεται μόνο τουλάχιστον 
μία 5-ετία μετά την ολοκλήρωση της επένδυσης. Για την 
μεταπώληση του γηπέδου και των εγκαταστάσεων του 
απαιτείται η σύμφωνη γνώμη του Φορέα Διοίκησης & Δια¬ 
χείρισης του ΒΙΟ.ΠΑ.Ανώπολης ως προς την τήρηση των 
όρων εγκατάστασης της νέας επιχείρησης στο ΒΙΟ.ΠΑ. 

ΚΕΦΑΛΑΙΟ II 

Επέκταση του Βιοτεχνικού Πάρκου Ανώπολης, Έργα 
Υποδομής, Δόμηση, Υποχρεώσεις Επιχειρήσεων. 

Άρθρο 4ο 

Κάθε επέκταση του Βιοτεχνικού Πάρκου γίνεται σύμ¬ 
φωνα με τις διατάξεις του Ν.2545/1997 (ΦΕΚ254 Α'). 

Άρθρο 5ο 

1. Κάθε κτιριακή κατασκευή μέσα στο Βιοτεχνικό Πάρ¬ 
κο πρέπει να πληροί όλεςτις προϋποθέσεις καιτου όρους 
κατασκευής και ασφαλείας της ισχύουσας Νομοθεσίας. 

2. Οι όροι δομήσεως του Βιοτεχνικού Πάρκου (οικοδο¬ 
μικό σύστημα, ελάχιστο εμβαδόν οικοπέδου, ελάχιστο 
μήκος πρόσοψης, ελάχιστο βάθος, μέγιστο ποσοστό κα- 
λύψεως, ελάχιστη απόσταση μεταξύ ρυμοτομικής και οι¬ 
κοδομικής γραμμής, εύρος των πλαγίως και όπισθεν 
αφιεμένων ελευθέρων χώρων, ύψος των οικοδομών 
κλπ.)καθορίζονται από την εκάστοτε ισχύουσα Νομοθε¬ 


σία και ειδικότερα από τα ισχύουσα από το Εγκεκριμένο 
Ρυμοτομικό σχέδιο του Βιοτεχνικού Πάρκου Ανώπολης 
(ΦΕΚ 480 τεύχος Δ 1.8.2000). 

Άρθρο 6ο 

1. Οι εγκατεστημένες στο Βιοτεχνικό Πάρκο επιχειρή¬ 
σεις υποχρεούνται να διατηρούν σε καλή κατάσταση τα 
κτίρια που ανήκουν σ’ αυτές και να διατηρούν κατάλληλα 
εξωράίσμένους τους ακάλυπτους χώρους των οικοπέ¬ 
δων τους, συμμορφούμενες προς τις υποδείξεις του Φο¬ 
ρέα Διοίκησης & Διαχείρισης του Βιοτεχνικού Πάρκου. 

2. Κάθε επιχείρηση που εγκαθίσταται στο βιοτεχνικό 
Πάρκο υποχρεούται να συγκεντρώνει τα οικιακά και βιο¬ 
μηχανικά απορρίμματα μέσα σε κατάλληλα δοχεία στην 
καθορισμένη θέση, ώστε να είναι ευχερής η συλλογή αυ¬ 
τών από την υπηρεσία αποκομιδής των απορριμμάτων. 
Κάθε επιχείρηση υποχρεούται να μεριμνά για την με δική 
της δαπάνη αποκομιδή βιομηχανικών απορριμμάτων με¬ 
γάλου όγκου ή οχληρής φύσεως. 

3. Κάθε επιχείρηση της οποίας τα βιομηχανικά απόβλη¬ 
τα απαιτούν είδος καθαρισμού διαφορετικό από το βιο¬ 
λογικό, υποχρεούται να προβαίνει στον καθαρισμό αυτό 
με δικά της μέσα βάσει των ισχυουσών διατάξεων. Σε πε¬ 
ρίπτωση κατά την οποία ο φορέας Διοίκησης & Διαχείρι¬ 
σης του Βιοτεχνικού Πάρκου διαπιστώσει ότι η κάθε εί¬ 
δους όχληση που προκαλείται από εγκατεστημένη στο 
Βιοτεχνικό Πάρκο επιχείρηση είναι υπερβολική ή σε περί¬ 
πτωση που μετά την έναρξη της λειτουργίας της επιχεί¬ 
ρησης ανακύψουν προβλήματα προκλήσεως υπερβολι¬ 
κής οχλήσεως από αυτήν, έχει το δικαίωμα να επιβάλει 
στην επιχείρηση αυτή τη λήψη των αναγκαίων μέτρων για 
την άρση της οχλήσεως με δαπάνες της επιχείρησης. 

4. Κάθε επιχείρηση υποχρεούται να διοχετεύσει με δικά 
της μέσα τα λύματα και τα βιομηχανικά απόβλητα αυτής 
στον αποχετευτικό αγωγό που διέρχεται μπροστά από το 
οικόπεδό της, τηρουμένων πάντοτε των υγειονομικών και 
λοιπών κανονισμών. 

5. Κάθε επιχείρηση υποχρεούται να τηρεί επακριβώς 
τους ισχύοντες υγειονομικούς κανονισμούς και να συμ¬ 
μορφώνεται άμεσα σε κάθε υπόδειξη των αρμοδίων για 
την τήρηση των υγειονομικών κανονισμών αρχών και του 
Φορέα Διοίκησης & Διαχείρισης του Βιοτεχνικού Πάρκου. 

6. Οι εγκατεστημένες επιχειρήσεις δεν επιτρέπεται να 
περιφράξουν τα οικόπεδα ιδιοκτησίας τους. Τυχόν ειδι¬ 
κές κατασκευές περίφραξης των οικοπέδων και ο εξω- 
ραϊσμός και η δενδροφύτευσή τους καθορίζονται από το 
Φορέα Διοίκησης & Διαχείρισης του Βιοτεχνικού Πάρκου. 

7. Απαγορεύεται απολύτως η τοποθέτηση αντικειμέ¬ 
νων, πρώτων και βοηθητικών υλών, μηχανημάτων ή άλ¬ 
λων εγκαταστάσεων, στα πεζοδρόμια ή στους δρόμους ή 
στις πλατείες, που δημιουργούν κακή εικόνα, προβλήμα¬ 
τα ασφαλείας ή εμποδίζουν τη διέλευση των πεζών και 
οχημάτων. 

8. Δεν επιτρέπεται η εγκατάλειψη παλαιών οχημάτων 
στους δρόμους και τις πλατείες του Βιοτεχνικού Πάρκου 
όπως επίσης και μόνιμη στάθμευση σε αυτούς τους χώ¬ 
ρους. Η προσωρινή στάθμευση για φόρτωση και εκφόρ- 
τωση, όπως επίσης η στάθμευση οχημάτων θα γίνεται με 
βάση τη σηματοδότηση των δρόμων και των λοιπών χώ¬ 
ρων σύ μφωνα με το άρθρο 9 παράγ. (θ) ,του παρόντος κα¬ 
νονισμού. 

9. Δεν επιτρέπεται η εγκατάλειψη ζώων στο Βιοτεχνικό 
Πάρκο από τους ιδιοκτήτες τους. Σε περίπτωση έγκατά- 

λειψής των ζώων θα εφαρμόζονται οι περί αδέσποτων ζώ¬ 
ων νομικές διατάξεις. 

10. Απαγορεύεται απολύτως σε οποιαδήποτε εγκατε¬ 
στημένη στο Βιοτεχνικό Πάρκο επιχείρηση η ανόρυξη 
φρεάτων για την προμήθεια ύδατος ή η εκσκαφή απορ¬ 
ροφητικών βόθρων χωρίς την έγγραφη άδεια του Φορέα 
Διοίκησης & Διαχείρισης του Βιοτεχνικού Πάρκου, η 
οποία χορηγείται αφού προηγουμένως εξασφαλισθεί η 
απαιτούμενη έγκριση από τις οικείες Αρχές. 

11. Τυχόν παράβαση οποιοσδήποτε από τις παραπάνω 
διατάξεις παρέχει το δικαίωμα στο Φορέα Διοίκησης & 
Διαχείρισης του Βιοτεχνικού Πάρκου να καταγγείλει την 
παράβαση στις αρμόδιες αρχές, να καλέσειτον παραβά¬ 
τη να θεραπεύσει την παράβαση και σε περίπτωση μη 
συμμορφώσεως αυτού να προβεί ο ίδιος ο Φορέας Διοί¬ 
κησης & Διαχείρισης του Βιοτεχνικού Πάρκου είτε στη θε¬ 
ραπεία της παραβάσεως με δαπάνες του παραβάτη, είτε 
στην επιβολή του μέτρου της προσωρινής διακοπής της 
λειτουργίας της επιχειρήσεωςτου παραβάτη μέχρις συμ¬ 
μορφώσεως αυτού. 

ΚΕΦΑΛΑΙΟ III 

Διοίκηση και Διαχείριση του Βιοτεχνικού Πάρκου Ανώ- 
πολης. 

Άρθρο 7ο 

Η Διοίκηση και Διαχείριση του Βιοτεχνικού Πάρκου πε¬ 
ριλαμβάνει κάθε είδους πράξη που αποσκοπεί στην εκ¬ 
πλήρωση του σκοπούτου, στην ανάπτυξή του και στην εύ¬ 
ρυθμη λειτουργία του, ιδίως δε στη συντήρηση, λειτουρ¬ 
γία και αξιοποίηση των κοινοχρήστων και κοινοτήτων 
χώρων και οικοδομημάτων, την ανάληψη πρωτοβουλιών 
για τη βελτίωση και ανάπτυξη της υποδομής και στην ανά¬ 
πτυξη νέων υπηρεσιών και πρωτοβουλιών. 

Άρθρο 8ο 

Η Διοίκηση και Διαχείριση του Βιοτεχνικού Πάρκου 
Ανώπολης ασκείται από το συσταθέντα για το σκοπό αυ¬ 
τό σύμφωνα με τις διατάξεις του Ν. 2545/1997 Φορέα Δι¬ 
οίκησης και Διαχείρισης του Βιοτεχνικού Πάρκου, ο οποί¬ 
ος λειτουργεί υπό τη μορφή Νομικού Προσώπου Ιδιωτι¬ 
κού Δικαίου με την επωνυμία "ΒΙΟΤΕΧΝΙΚΟ ΠΑΡΚΟ 
ΛΑΪΚΗΣ ΤΕΧΝΗΣ ΑΝΩΠΟΛΗΣ ΗΡΑΚΛΕΙΟΥ Α.Ε." σύμφω¬ 
να με το Νόμο και το Καταστατικό αυτού. 

Άρθρο 9ο 

1. Στην αρμοδιότητα του Φορέα Διοίκησης & Διαχείρι¬ 
σης του Βιοτεχνικού Πάρκου Ανώπολης ανήκει κυρίως: 

α) Η μέριμνα για την από κάθε άποψη βελτίωση του Βιο¬ 
τεχνικού Πάρκου και των παρεχόμενων υπηρεσιών προς 
τις εγκατεστημένες σ’ αυτήν επιχειρήσεις. 

β) Η εξέταση και η αποδοχή ή μη των αιτήσεων των εν¬ 
διαφερομένων επιχειρήσεων να εγκατασταθούν στο Βιο¬ 
τεχνικό Πάρκο σύμφωνα μετά οριζόμενα στο άρθρο 2 του 
παρόντος κανονισμού. 

γ) Η σύμφωνη γνώμη για τη μεταβολή του παραγωγικού 
σκοπού μιας εγκατεστημένης επιχείρησης, σύμφωνα με 
τα οριζόμενα στο άρθρο 3 παρ.4 του παρόντος. 

δ) Η συντήρηση και η αποκατάσταση τυχόν βλαβών στις 
κοινόχρηστες εγκαταστάσεις, στο οδικό δίκτυο και στα 
δίκτυα υδρεύσεως, ηλεκτροδοτήσεως τηλεπικοινωνίας, 
αποχετεύσεως όμβριων και ακαθάρτων και Μονάδας Κα¬ 
θαρισμού Αποβλήτωντου Βιοτεχνικού Πάρκου. 

ε) Η πρόσληψη και μισθοδοσία του αναγκαίου εργατο¬ 


τεχνικού προσωπικού καθώς και του αναγκαίου επιστη¬ 
μονικού και διοικητικού προσωπικού, συμβούλων κ.λ.π με 
οποιοσδήποτε μορφής και διάρκειας σχέση εργασίας, 
σύμβασης έργου ή σύμβασης παροχής ανεξαρτήτων 
υπηρεσιών. 

στ) Η φύλαξη του Βιοτεχνικού Πάρκου είτε με την ορ¬ 
γάνωση, λειτουργία και στελέχωση με το αναγκαίο προ¬ 
σωπικό ειδικής προς τον σκοπό αυτό υπηρεσίας, είτε με 
ανάθεση της φύλαξης σε ιδιωτική εταιρεία, είτε με οποιο- 
δήποτε άλλο πρόσφορο τρόπο. 

ζ) Η μέριμνα για την αποκομιδή των απορριμμάτων από 
το Βιοτεχνικό Πάρκο. 

η) Η μέριμνα για την καθαριότητα, το φωτισμό και τον 
ευπρεπισμό των κοινοχρήστων χώρων του Βιοτεχνικού 
Πάρκου. 

θ) Η ρύθμιση της κατεύθυνσης των οχημάτων και των 
πεζών στους δρόμους του Βιοτεχνικού Πάρκου, η τοπο¬ 
θέτηση των σχετικών πινακίδων, ο καθορισμός των χώ¬ 
ρων σταθμεύσεως των οχημάτων και η αντιμετώπιση των 
τυχόν κυκλοφοριακών προβλημάτων, μετά από έγκριση 
των αρμοδίων αρχών. 

ι) Ο καθορισμός μετά από αίτηση κάθε ενδιαφερομένου 
της θέσης και των όρων για την τοποθέτηση διαφημιστι¬ 
κών πινακίδων στους κοινόχρηστους χώρους του Βιοτε¬ 
χνικού Πάρκου. 

ια) Ο εξωράίσμός, η δενδροφύτευση και η συντήρηση 
των χώρων πρασίνου στους κοινόχρηστους χώρους του 
Βιοτεχνικού Πάρκου. 

ιβ) Η απαγόρευση πράξεων και ενεργειών σε εγκατε¬ 
στημένες στο Βιοτεχνικό Πάρκο επιχειρήσεις ή τρίτους 
και η άρση παραλείψεων από αυτούς, που μπορούν να 
προκαλέσουν ενόχληση, κίνδυνο, βλάβη ή ζημία σε πρό¬ 
σωπα και πράγματα, ιδίως λόγω ελαττωματικής λειτουρ¬ 
γίας των εγκαταστάσεων ή μη λήψεως των ενδεικνυομέ- 
νων μέτρων από τις επιχειρήσεις για την πρόληψη κινδύ¬ 
νου ή οχλήσεων. 

ιγ) Η λήψη μέτρων για την προστασία του περιβάλλο¬ 
ντος. 

ιδ) Ο καθορισμός του ύψους των κοινοχρήστων δαπα¬ 
νών, η κατανομή αυτών μεταξύ των ιδιοκτητών ή χρηστών 
οικοπέδων του Βιοτεχνικού Πάρκου και η μέριμνα για την 
έγκαιρη και με κάθε νόμιμο μέσο είσπραξη των αντιστοί¬ 
χων χρηματικών ποσών, κατά τα παρακάτω (άρθρο 10ο) 
αναφερόμενα. 

ιε) Η υδροδότηση των εγκατεστημένων στο Βιοτεχνικό 
Πάρκο επιχειρήσεων, ο καθορισμός του ύψους της δαπά¬ 
νης υδρεύσεως για κάθε μια επιχείρηση χωριστά και η μέ¬ 
ριμνα για την έγκαιρη και με κάθε νόμιμο μέσο είσπραξη 
του αντιστοίχου χρηματικού ποσού, κατά τα παρακάτω 
(άρθρο 11ο)αναφερόμενα. 

ιζ) Η διοίκηση, διαχείριση και εκμετάλλευση του Διοικη¬ 
τικού Κέντρου και του Εκθετηρίου του Βιοτεχνικού Πάρ¬ 
κου και των εν γένει εγκαταστάσεων αυτού. 

ιστ) Ο Φορέας Διοίκησης & Διαχείρισης του ΒΙΟ.ΠΑ. 
Ανώπολης οφείλει να μεριμνά για την παροχή υπηρεσιών, 
προκειμένου να εξυπηρετεί τις επιχειρήσεις και τους ερ¬ 
γαζόμενους σε αυτές. Οι όροι και ο τρόπος λειτουργίας, 
η διαδικασία, η διάρκεια μίσθωσης κλπ. καθορίζονται από 
το Δ.Σ. του Φορέα Διοίκησης & Διαχείρισης του ΒΙΟ. 
ΠΑ.ΑΝ.Α.Ε. 

Άρθρο 10ο 

1. "Κοινόχρηστες δαπάνες" θεωρούνται οι κάθε είδους 

δαπάνες που γίνονται για την επίτευξη της εύρυθμης λει¬ 
τουργίας του Βιοτεχνικού Πάρκου και ιδίως αυτές που 
αφορούν στη συντήρηση, λειτουργία και αξιοποίηση των 
κοινοχρήστων και κοινοκτήτων χώρων και οικοδομημάτων 
και την παροχή σχετικών υπηρεσιών προς τις εγκατεστη¬ 
μένες επιχειρήσεις. Τέτοιες δαπάνες είναι κυρίως αυτές 
που γίνονται για την ηλεκτροδότηση των κοινοχρήστων 
και κοινοκτήτων χώρων του Βιοτεχνικού Πάρκου, την απο¬ 
κομιδή των απορριμάτων, τη λειτουργία, συντήρηση και 
επισκευή των κοινοχρήστων εγκαταστάσεων και δικτύων 
της Μονάδας Καθαρισμού Αποβλήτων, τη μισθοδοσία του 
προσωπικού, τη φύλαξη του Βιοτεχνικού Πάρκου κ.λ.π., 
για τις οποίες ισχύουν όσα ορίζονται στη διάταξη του εδα¬ 
φίου δ'τηςπαρ. 2του άρθρου 12του Ν. 2545/1997. 

2. Ο καθορισμός του ύψους των κοινοχρήστων δαπα¬ 
νών, η κατανομή αυτών στους ιδιοκτήτες και χρήστες ακι- 
νήτωντου Βιοτεχνικού Πάρκου και ο καθορισμόςτου χρη¬ 
ματικού ποσού που αναλογεί σε κάθε έναν από αυτούς γί¬ 
νεται ανά δίμηνο από το Φορέα Διοίκησης & Διαχείρισης 
του Βιοτεχνικού Πάρκου, σχετικός δε πίνακας ανακοινώ¬ 
νεται και κοινοποιείται εγγράφως στους ιδιοκτήτες και 
χρήστες ακινήτων του Βιοτεχνικού Πάρκου. 

3. Για τον καθορισμό του παραπάνω ποσού και τον επι- 
μερισμό των δαπανών τα αρμόδια καταστατικά όργανα 
του Φορέα Διοίκησης &Διαχείρισηςτου Βιοτεχνικού Πάρ¬ 
κου λαμβάνουν υπόψη τους κάθε χρήσιμο στοιχείο, ειδι¬ 
κότερα δε το βαθμό και την έκταση της χρησιμοποίησης 
και επιβάρυνσης από κάθε επιχείρηση των παραπάνω δι¬ 
κτύων, το εμβαδόν και το ποσοστό καλύψεωςτου κατεχο- 
μένου από κάθε επιχείρηση ακινήτου, το είδος της ασκού¬ 
μενης από κάθε επιχείρηση δραστηριότητος κ.λ.π. Προς 
τούτο τα αρμόδια καταστατικά όργανα του Φορέα Διοίκη¬ 
σης & Διαχείρισης εκδίδουν Απόφαση με την οποία προσ¬ 
διορίζονται τα κριτήρια και οι συντελεστές κατανομής κά¬ 
θε δαπάνης. 

4. Πέραντου αναλογούντος σ’ αυτόν ποσού επί των κοι¬ 
νοχρήστων δαπανών, κάθε ιδιοκτήτης ή χρήστης ακινή¬ 
του του Βιοτεχνικού Πάρκου υποχρεούται να καταβάλει 
ανά δίμηνο ένα πάγιο χρηματικό ποσό για το σχηματισμό 
αποθεματικού προς αντιμετώπιση έκτακτων δαπανών. Το 
ύψος του ποσού αυτού, καθώς και τα κριτήρια επιμερι- 
σμού αυτού σε κάθε ιδιοκτήτη ή χρήστη ακινήτου καθορί¬ 
ζεται κατ’ έτος με απόφαση του Δ.Σ. του Φορέα Διοίκησης 
& Διαχείρισης του Βιοτεχνικού Πάρκου και περιλαμβάνε¬ 
ται στον ίδιο παραπάνω πίνακα κατανομής των κοινοχρή¬ 
στων δαπανών. 

5. Κάθε ιδιοκτήτης και χρήστης ακινήτου του Βιοτεχνι¬ 
κού Πάρκου υποχρεούται να καταβάλει το ποσό που ανα¬ 
λογεί σ’ αυτόν επί των κοινοχρήστων δαπανών, καθώς και 
το πάγιο ποσό για το σχηματισμό αποθεματικού, μέσα σε 
προθεσμία (10) ημερών από τη λήψη του σχετικού εγγρά¬ 
φου. Σε περίπτωση μη εμπροθέσμου καταβολής του πο¬ 
σού, αυτό καθίσταται ληξιπρόθεσμο και απαιτητό και ο 
Φορέας Διοίκησης & Διαχείρισης του Βιοτεχνικού Πάρ¬ 
κου δικαιούται να προσφύγει άμεσα στο αρμόδιο Δικα¬ 
στήριο του Ηρακλείου για τη διά της δικαστικής οδού εί¬ 
σπραξη του οφειλομένου ποσού, συγχρόνως δε να δια- 
κόψει προσωρινά την παροχή υπηρεσιών προς τον 
οφειλέτη. 

6. Τα τυχόν προκύπτοντα κέρδη από τη Διοίκηση & Δια¬ 
χείριση του Βιοτεχνικού Πάρκου διατίθενται υποχρεωτι¬ 
κά είτε προς σχηματισμό ειδικού αποθεματικού, είτε προς 


περαιτέρω βελτίωση των υποδομών και των παρεχομέ- 
νων υπηρεσιών. 

Άρθρο 11 ο 

1. Το κόστος του καταναλισκόμενου από κάθε εγκατα- 
στημένη στο Βιοτεχνικό Πάρκο επιχείρηση ύδατος, καθο¬ 
ρίζεται με απόφαση του Δ.Σ. του Φορέα Διοίκησης & Δια- 
χείρισηςτου Βιοτεχνικού Πάρκου. Το κόστος αυτό ορίζεται 
ανά κυβικό μέτρο ύδατος και μπορεί να αναπροσαρμόζεται 
με σχετική απόφαση του Δ.Σ. του Φορέα αυτού, όποτε κρί- 
νεται αυτό αναγκαίο και πάντως όχι νωρίτερα του έτους 
από την τελευταία αναπροσαρμογή. 

2. Η δαπάνη καταναλώσεως ύδατος κάθε επιχείρησης 
ανακοινώνεται και γνωστοποιείται προς αυτήν από το Φο¬ 
ρέα Διοίκησης & Διαχείρισης του Βιοτεχνικού Πάρκου 
ανά δίμηνο και περιλαμβάνεται στον ίδιο παραπάνω πίνα¬ 
κα κατανομής των κοινοχρήστων δαπανών. 

3. Κάθε επιχείρηση υποχρεούται να καταβάλει τη δαπά¬ 
νη καταναλώσεως ύδατος μαζί με το ποσό που αναλογεί 
σ’ αυτήν επί των κοινοχρήστων δαπανών, μέσα σε προθε¬ 
σμία (10) ημερών απάτη λήψη του σχετικού εγγράφου. Σε 
περίπτωση μη εμπρόθεσμης καταβολής,το ποσό αυτό κα¬ 
θίσταται ληξιπρόθεσμο και απαιτητό και ο Φορέας Διοί¬ 
κησης & Διαχείρισης του Βιοτεχνικού Πάρκου , πέραντου 
παραπάνω (άρθρο 10, παρ.5) δικαιώματος του να προ- 
σφύγει άμεσα στο αρμόδιο Δικαστήριο για τη δια της δι¬ 
καστικής οδού είσπραξη του οφειλόμενου ποσού, δικαι¬ 
ούται, μετά από σχετική έγγραφη ειδοποίηση, να προβεί 
σε άμεση διακοπή της υδροδοτήσεως προς τον οφειλέτη 
μέχρι αυτός να εξοφλήσει πλήρως την οφειλή του. 

4. Σε περίπτωση καταβολής μέρους μόνο του αντιστοι- 
χούντος σε κάθε ιδιοκτήτη ή χρήστη ακινήτου χρηματικού 
ποσού για τις παραπάνω αιτίες (κοινόχρηστες δαπάνες, 
πάγιο για σχηματισμό αποθεματικού, δαπάνη υδροδότη- 
σης), ο Φορέας Διοίκησης & Διαχείρισης του Βιοτεχνικού 
Πάρκου δικαιούται να καταλογίσει αυτός κατά την ελεύ¬ 
θερη κρίση του το ποσό αυτό σε όποια κατηγορία δαπά¬ 
νης προτιμά. 

Άρθρο 12ο 

1. Το οικοδομικό τετράγωνο 3 του Βιοτεχνικού Πάρκου 
προορίζεται αποκλειστικά για την ανέγερση κτιρίων κοι¬ 
νοχρήστων εξυπηρετήσεων και του Εκθετηρίου. 

2. Για την εξυπηρέτηση των εγκατεστημένων στο Βιοτε¬ 
χνικό Πάρκο επιχειρήσεων και των εργαζομένων σε αυ¬ 
τές, μπορούν να εγκατασταθούν στα κτίρια που θα ανε- 
γερθούν στο παραπάνω οικοδομικό τετράγωνο, γραφείο 
των ΕΛ.ΤΑ., Καταστήματα Τραπεζών, Πυροσβεστική Υπη¬ 
ρεσία, Ιατρείο και Σταθμός Πρώτων Βοηθειών, Γραφεία 
Εξυπηρέτησης και Υποστήριξης των Εγκατεστημένων 
Επιχειρήσεων, καθώς και επιχειρήσεις παροχής υπηρε¬ 
σιών (εστιατόριο, αναψυκτήριο κ.α. ).Στα ίδια κτίρια θα 
δημιουργηθούν αίθουσες συνεδρίων, γραφεία, εκθεσια¬ 
κό κέντρο, χώρος στάθμευσης αυτοκινήτων. 

3. Η επιλογή των παραπάνω αναφερομένων επιχειρή- 
σεωνπαροχής υπηρεσιών θα γίνεται με απόφαση του Δ.Σ. 
του φορέα Διοίκησης & Διαχείρισης του Βιοτεχνικού Πάρ¬ 
κου και μετά από σχετική προκήρυξη, που θα περιέχει 
τους κυριότερους όρους υπό τους οποίους θα γίνει η 
εγκατάσταση αυτών και θα ορίζει προθεσμία υποβολής 
αιτήσεων από τους ενδιαφερομένους. Στις καταρτιζόμε¬ 
νες με τις προκρινόμενες επιχειρήσεις σχετικές συμβά¬ 
σεις θα καθορίζονται επακριβώς οι υποχρεώσεις αυτών 

έναντι των εγκατεστημένων στο Βιοτεχνικό Πάρκο επιχει¬ 
ρήσεων και των εργαζομένων σ’ αυτές, ώστε να διασφα¬ 
λίζεται η προσήκουσα και κανονική παροχή υπηρεσιών 
προς αυτούς. 

Άρθρο 13ο 

1. Οι αποφάσεις των καταστατικών οργάνων του Φορέα 
Διοίκησης & Διαχείρισης του Βιοτεχνικού Πάρκου Ανώ- 
πολης στα θέματα αρμοδιότητος αυτού είναι υποχρεωτι¬ 
κές και δεσμεύουντο σύνολο των ιδιοκτητών και χρηστών 
κτιρίων και οικοπέδων του Βιοτεχνικού Πάρκου, οι οποίοι 
υποχρεούνται να συμμορφώνονται προς τις αποφάσεις 
αυτές, ανεξαρτήτως του αν μετέχουν ή όχι στο Μετοχικό 
Κεφάλαιο του Φορέα Διοίκησης & Διαχείρισης του Βιοτε¬ 
χνικού Πάρκου. 

2. Οι αποφάσειςτων καταστατικών οργάνωντου Φορέα 
Διοίκησης & Διαχείρισης του Βιοτεχνικού Πάρκου κοινο¬ 
ποιούνται εγγράφως σε όλους τους ιδιοκτήτες και χρή¬ 
στες κτιρίων και οικοπέδων του Βιοτεχνικού Πάρκου. 

ΚΕΦΑΛΑΙΟ IV 

Τελικές και Μεταβατικές Διατάξεις. 

Άρθρο 14ο 

Αμέσως μετά την έγκριση του παρόντος κανονισμού λει¬ 
τουργίας με απόφαση του Υπουργού Ανάπτυξης καιτη δη¬ 
μοσίευση αυτής σύμφωνα με τις διατάξεις των άρθρων 12 
παρ. 1 και 19 παρ. 2 Ν. 2545/1997 ο φορέας ίδρυσης ΒΙΟ- 
ΠΑΝ Α. Ε, υποχρεούται να μεταβιβάσει προς το Φορέα Δι¬ 
οίκησης & Διαχείρισης του Βιοτεχνικού Πάρκου τη Διοί¬ 
κηση & Διαχείριση του Βιοτεχνικού Πάρκου Ανώπολης 
Ηρακλείου με σχετική σύμβαση που θα καταρτιστεί μετα¬ 
ξύ τους σύμφωνα με τις διατάξεις του άρθρου 11 παρ. 3 
και 4 του Ν.2545/1997.Με τη σύμβαση αυτή θα ρυθμίζο¬ 
νται οι σχέσεις μεταξύ της ΒΙΟΠΑΝ Α.Ε ως Φορέα Ίδρυ¬ 
σης του Βιοτεχνικού Πάρκου και του Φορέα Διοίκησης & 
Διαχείρισης του Βιοτεχνικού Πάρκου και θα μεταβιβα- 
σθούνπρος αυτόν τα δικαιώματα και οι υποχρεώσεις που 
εντάσσονται στα πλαίσια της Διοίκησης & Διαχείρισης 
του Βιοτεχνικού Πάρκου. 

Άρθρο 15ο 

1. Αμέσως μετά την έγκριση του παρόντος Κανονισμού 
Λειτουργίας με απόφαση του Υπουργού Ανάπτυξης καιτη 
δημοσίευση αυτού σύμφωνα μετά οριζόμενα στο άρθρο 
14 του παρόντος, ο Κανονισμός λειτουργίας του Βιοτε¬ 
χνικού Πάρκου Ανώπολης Ηρακλείου κοινοποιείται προς 
όλες τις εγκατεστημένες επιχειρήσεις και σε όλους τους 
ιδιοκτήτες και χρήστες ακινήτων του Βιοτεχνικού Πάρ¬ 
κου. 

2. Η τήρηση και εφαρμογή των διατάξεωντου παρόντος 
Κανονισμού και η συμμόρφωση προς τις αποφάσεις των 
αρμοδίων οργάνων του Φορέα Διοίκησης & Διαχείρισης 
του Βιοτεχνικού Πάρκου Ανώπολης είναι υποχρεωτική για 
όλες τις επιχειρήσεις που είναι ήδη εγκατεστημένες στο 
Βιοτεχνικό Πάρκο .ανεξάρτητα του αν ο Κανονισμός αυ¬ 
τός μνημονεύεται ή όχι στα σχετικά μεταβιβαστικά συμ¬ 
βόλαια αυτών με το Φορέα ίδρυσης ΒΙΟΠΑΝ Α.Ε ,καθώς 
επίσης και για τους καθολικούς ή ειδικούς διαδόχους αυ¬ 
τών, ανεξάρτητα του αν ο Κανονισμός αυτός μνημονεύε¬ 
ται στις σχετικές πράξεις μεταβιβάσεως ή στο πρόγραμ¬ 
μα πλειστηριασμού ή στην κατακυρωτική περίληψη. 


Άρθρο 16ο 

Διαφορές που ανακύπτουν μεταξύ του Φορέα ίδρυσης 
ΒΙΟΠΑΝ Α.Ε. ή του Φορέα Διοίκησης & Διαχείρισης του 
Βιοτεχνικού Πάρκου Ανώπολης και των εγκατεστημένων 
στο Βιοτεχνικό Πάρκο επιχειρήσεων ή των ιδιοκτητών ή 
χρηστών ακινήτων του Βιοτεχνικού Πάρκου, αναγόμενες 
στην ερμηνεία και την εφαρμογή του παρόντος Κανονι¬ 
σμού Λειτουργίας ή σε ενδεχόμενα κενά αυτού, υπάγο¬ 
νται στην αποκλειστική αρμοδιότητα των Δικαστηρίων 
του Ηρακλείου. 

Άρθρο 17ο 

Ο παρών "Κανονισμός Λειτουργίας" είναι δυνατόν να 
τροποποιείται ύστερα από πρόταση του Φορέα ίδρυσης 
ΒΙΟΠΑΝ Α.Ε. ή του Φορέα Διοίκησης & Διαχείρισης του 
Βιοτεχνικού Πάρκου Ανώπολης, σύμφωνα με τη διάταξη 
της παρ.1 του άρθρου 12του Ν. 2545/1997. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως και έχει ισχύ μετά τη δημοσίευσή της στο 
ΦΕΚ. 

Αθήνα, 2 Ιουλίου 2004 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. 1957 (2) 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» Δικαστικών Φυλακών Κορυδαλλού. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν.2408/1996, άρθρο 5 παράγραφος 7 εδάφιο β' 
(ΦΕΚ 104 Α’) 

2) Το Ν.2479/1997, Άρθρο 3, παράγραφος 15 εδάφιο α' 
(ΦΕΚ 67 Α’) 

3) Το Ν.2521/1997, Άρθρο 21 παράγραφος 5, εδάφιο δ' 
(ΦΕΚ 174 Α’) 

4) Το Ν.2664/1998, Άρθρο 31 (ΦΕΚ 275 Α') 

5) Το Ν.2915/2001, Άρθρο 36 παρ. 1 (ΦΕΚ 109 Α') 

6) Το Ν.2943/2001, Άρθρο 13 (ΦΕΚ 203 Α') 

7) Το Ν.3160/2003, Άρθρο 60 παρ.6 (ΦΕΚ 165 Α') 

8) Το υπ' αριθ.πρωτ.80648/1.7.2004 έγγραφο της 
Γεν.Δ/νσης Σωφρονιστικής Πολιτικής του Υπουργείου και 

9) Το υπ'αριθ.πρωτ.71456/2.7.2004 έγγραφο της 
Δ/νσης Τεχνικής Υπηρεσίας του Υπουργείου, αποφασί¬ 
ζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» το παρακάτω έργο: 

• Μελέτη, δημοπράτησητης κατασκευής, επίβλεψη και 
παραλαβή του έργου : «Αναδιαρρυθμίσεις & βελτιώσεις 
στο συγκροτημάτων Δικαστικών Φυλακών Κορυδαλλού». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 

Αριθ. 6865 (3) 

Τροποποίηση συστατικής πράξης της Δημοτικής Επιχεί¬ 
ρησης Πολιτιστικής & Οικιστικής Ανάπτυξης Θήβας 
(ΔΕΠΟΑΘ) Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. τις διατάξεις του άρθρου 278του ΔΚΚ (ΠΔ 410/1995), 

2. τις διατάξεις του Ν. 2503/1997 περί "Διοίκησης, Ορ¬ 
γάνωσης, Στελέχωσηςτης Περιφέρειας, ρυθμίσεις θεμά¬ 
των για την Τοπική Αυτοδιοίκηση και άλλες διατάξεις", 

3. την 29877/16.4.1985 Απόφαση του Υπουργού Εσωτε¬ 
ρικών που αφορά στη σύσταση της Δημοτικής Επιχείρη¬ 
σης Πολιτιστικής & Οικιστικής Ανάπτυξης Θήβας (ΔΕΠΟ¬ 
ΑΘ), που δημοσιεύθηκε στο ΦΕΚ 270/9.5.1985 τεύχος Β', 
όπως τροποποιήθηκε με τις 16707/98/20.1.1999 (ΦΕΚ 
77β'/8.2. 1999), 4564/28.5.1999 (ΦΕΚ 1293β'/24.6.1999) 
και 10619/8.9.2000 (ΦΕΚ 1234Β'/9.10.2000 και 5032/28.5. 
2004), μεταγενέστερες αποφάσεις μας. 

4. την αριθμ. 134/2004 απόφαση του Δημοτικού Συμ¬ 
βουλίου Θηβαίων, σχετικά με την τροποποίηση της συ¬ 
στατικής πράξης της Δημοτικής Επιχείρησης Πολιτιστι¬ 
κής & Οικιστικής Ανάπτυξης Θήβας (ΔΕΠΟΑΘ), 

5. την υπ' αριθμ. 1526/5.4.2004 απόφαση του Γενικού 
Γραμματέα Περιφέρειας Στερεός Ελλάδας "περί μεταβί¬ 
βασης δικαιώματος υπογραφής με εντολή του Γενικού 
Γραμματέα Περιφέρειας στους Διευθυντές Τοπικής Αυ¬ 
τοδιοίκησης & Διοίκησης", αποφασίζουμε: 

Τροποποιούμε την 29877/16.4.1985 (ΦΕΚ 270β'/9.5. 
1985) απόφαση του Υπουργού Εσωτερικών που αφορά 
στην σύσταση της Δημοτικής Επιχείρησης Πολιτιστικής & 
Οικιστικής Ανάπτυξης Θήβας (ΔΕΠΟΑΘ), ως και τις μετα¬ 


γενέστερες αυτής, ως προς την παράγραφο τρία (3) που 
αναφέρεται στην διοίκηση της Επιχείρησης, η οποία δια¬ 
μορφώνεται ως εξής: 

Η Επιχείρηση διοικείται από εννεαμελές (9) Διοικητικό 
Συμβούλιο που τα μέλη του ορίζονται με τους αναπληρω¬ 
τές τους από το Δημοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Δήμου Θηβαίων, έκτων οποίων 
ένας (1) εκ της μειοψηφίας, ένας (1) είναι εκπρόσωπος 
του Τεχνικού Επιμελητηρίου Ελλάδας (ΤΕΕ), ένας (1) εί¬ 
ναι εκπρόσωπος των εργαζομένων στην Επιχείρηση, εφ' 
όσον η Επιχείρηση απασχολεί περισσότερους από 20 ερ¬ 
γαζομένους και τα υπόλοιπα τέσσερα (4) μέλη είναι δη¬ 
μότες ή κάτοικοι του Δήμου Θηβαίων, που έχουν πείρα ή 
γνώσεις σχετικές με το αντικείμενο της Επιχείρησης. 

Σε περίπτωση που ο αριθμός των εργαζομένων δεν 
επαρκεί, προκειμένου να είναι δυνατή η εκπροσώπηση 
τους στο Δ.Σ. της ΔΕΠΟΑΘ, θα συμμετέχει ένας (1) εκ¬ 
πρόσωπος του Εργατικού Κέντρου Θήβας. 

Κατά τα λοιπά, ισχύει ως έχει η 29877/16.4.1985 από¬ 
φαση του Υπουργού Εσωτερικών, όπως τροποποιήθηκε 
με την 16707/98/20.1.1999, 4564/28.5.1999, 10619/8.9. 
2000 και 5032/28.5.2004 μεταγενέστερες αποφάσεις 
μας. 

Από τις διατάξεις της απόφασης αυτής, δεν προκαλεί- 
ται δαπάνη εις βάρος του προϋπολογισμού του Δήμου. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Λιβαδειά, 14 Ιουλίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΥΑΓΓΕΛΙΑ ΘΕΟΔΩΡΑΚΗ 

• Για τα ΦΕΚ από 1 μέχρι 1 6 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυΐΌ ανά σελίδα. 

Σε μορφή Οϋ: 


Τεύχος 


Περίοδος 


ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη 
κατά 1 ευ ιό ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοτη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210- 9472555 , ίαχ :210- 9472556 ϊηΐθίτιβΐ: ΗΜρ://νννννν.θί. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓπβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθιτίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































